**Tisztelt Színidirektor Úr!**

**Vörösmarty Mihály vagyok , költő , író , ügyvéd . Szeretném figyelmébe ajánlani a Csongor és Tünde című művemet . Biztos vagyok benne , hogy nagy sikert aratna , és sok nézőt csábítana az Ön színházába . Az alaptörténetet már sokan ismerik:** [**Gergei Albert**](https://hu.wikipedia.org/wiki/Gergei_Albert)**: História egy Árgirus nevű királyfiról és egy tündér szűzleányról szóló története. Művem mégis egyedülálló , ugyanis , bár hasonlít egy tündérmeséhez , inkább középiskolásoknak szól . Elkomoruló hangulata és mély mondanivalója miatt a kisebb gyerekeknek még nem javaslom.**

**Erős tanító hatása van színjátékomnak , ami tulajdonképpen álomképekből szerkesztett bölcseleti dráma . Csongor vívódása és rossz döntései által saját magára ismerhet a közönség . Mint minden fiatalnak , az én hősömnek is a boldogság keresése a fő célja .Élete értelmét kutatja .Bár már mindenhol járt sehol sem találta meg azt , amiért érdemes élnie . Szülei kertjében lel rá az aranyalmafára és Tündére , tehát nem kell messzire mennie a boldogság kiteljesedéséért . Csongor és a tündérlány az első perctől kezdve szereti egymást, de csak az állhatatos, hűséges szeretők nyerhetik el a boldogságot . Szerelmük beteljesedése érdekében próbatételeket kell kiállniuk . Csongor azonban tehetetlen Mirigy cselszövéseivel szemben , gyarló , egyszerű földi ember , de hűséges .Tünde viszont sorra teljesíti a feladatokat , a mű végén ő az igazi hős . Ám a győzelemért áldozatokat kell hoznia .**

**A színészeket úgy kell kiválasztani , hogy azonnal megfogják a fiatalokat . Könnyen tudjanak velük azonosulni . A művészek a szerepeket jól el tudják játszani és a mű lényegét hiánytalanul tudják közvetíteni a közönségnek . Ismertebb színészeket ajánlok , akiknek a neve színházba csalja a nézőket.**

**Művem mondanivalója kortól függetlenül aktuális , hiszen az emberi lét értelmét kutatja . Nem vagyunk halhatatlanok , s kérész életünket boldogan kell leélnünk , céljainkat meg kell találnunk . Népmeséinkhez hasonló díszletekkel , jelmezekkel játsszák a darabot ! Ne legyen kihívó , megosztó a rendezés , tisztelettel nyúljanak a darabhoz ! A nézőknek legyen olyan érzése , mintha egy tündérmesét néznének ! A látottak elevenítse fel gyermekkorukat , ne tereljék el a figyelmüket különböző , nem a történetbe illő tárgyakkal , háttérrel , jelmezzel . Nem ezektől az elemektől lesz érdekes , izgalmas vagy tanulságos a színdarab .**

**Csongor szüleinek kertje hasonlítson egy népmeséinkben látható vár kertjéhez. Éj lakhelye az élőlényektől kiüresedett világűr . Ahol az ördögfiókák a rókát űzik , az néhány fával tarkított színes mező .A darab mondanivalója és díszletezése mindig összhangban legyen egymással. Törekedjenek az egyszerű jelmezekre . Tünde ruhája hosszú , fehér . A kútból kiemelkedő fátyolos nőnek jól állna a piros , szintén hosszú , de csipkés , kivágott ruha . Éj öltözéke fekete, fátyol takarja az arcát , megjelenése vészjósló legyen . A három ördög hosszú fülű , vörös bőrű . Szarvuk van .**

**A rendező ismertebb , több sikeres művet alkotó ember legyen , akit szeret a közönség . Fontos , hogy képes legyen az irodalom és a színház között egy olyan hidat alkotni , amely izgalmas , a fiatalok számára érdekes , közelebb hozza őket nemcsak a művemhez , hanem a színházhoz is . Ha a nézőknek tetszik a mű , esetleg több regényt , drámát is elolvasnak , gyakrabban járnak színházba .Az a legfontosabb , hogy jól érezzék magukat előadás közben . Érezzék , hogy a darabtól jobbak , nemesebbek lesznek . Éppen ezért a rendezés ne legyen számukra megbotránkoztató , provokatív .Művem , ha rám hallgatnak , biztos sikert arat az Ön színházában . Ez értékes darab , amit kár lenne nem kihasználnia . Köszönöm figyelmét , a művészeknek és a rendezőnek is sok sikert kívánok a bemutatóhoz !**

**Tisztelettel :**

**Vörösmarty Mihály**

**Pest 2016.március.16**